钦定古今图书集成/理学汇编/学行典/第275卷 > 《孙登隐居诗》庾阐
## 钦定古今图书集成/理学汇编/学行典/第275卷 > 《孙登隐居诗》庾阐

灵岩霞蔚，石室鳞构。青松标空，兰泉吐牖。茏荟可游，
芳津可漱。元谷萧寥，鸣琴独奏。先生体之，寂坐幽岸。
凝冰结朴，熙阳靡焕。潜真内全，飞荣外散。凌崖高啸，
希风朗弹。道有冥废，运有昏消，达隐不岩，元迹不标。
或曰“先生，晦德逍遥，嵇子秀达，英风朗烈。道隽薰芳，
鲜不玉折。”兆动初萌，妙鉴奇绝。翘首丘冥，仰想元哲。